kardosdrur/scandi-wiki huggingface dataset:
Johan Kjær Hansen

Johan Kjær Hansen (7. april 1907, Hjørring – 29. juni 1944) var en dansk modstandsmand, der var en del af Hvidstengruppen under ledelse af Marius Fiil. Johan Kjær Hansen var mekaniker, og han meldte sig til gruppen, der blev en af de mest betydningsfulde modtagere af våben og sprængstoffer, der blev nedkastet fra engelske fly.

Johan Kjær var søn af cykelfabrikant Hans Christian Johan Andersen og Ane Elisabeth Nielsen f. Kjær.

Sammen med resten af gruppen blev Johan Kjær Hansen arresteret af Gestapo den 11. marts 1944 og ført til Dagmarhus og Vestre Fængsel i København. Nyheden om anholdelsen blev bragt i De frie Danske en uge senere.

Sammen med Marius Fiil og seks andre fra gruppen blev han henrettet ved skydning 29. juni 1944.

Kilder

Eksterne henvisninger 
 
 
 

Medlemmer af Hvidstengruppen
Henrettede i Danmark af den tyske besættelsesmagt under 2. verdenskrig
Personer henrettet ved skydning
Mekanikere fra Danmark
Henrettede personer fra Danmark
Niels Nielsen Kjær

Niels Nielsen Kjær (2. april 1903 – 29. juni 1944) var en dansk modstandsmand, der var en del af Hvidstengruppen under ledelse af Marius Fiil. Niels Nielsen Kjær var radioforhandler, og han meldte sig til gruppen, der blev en af de mest betydningsfulde modtagere af våben og sprængstoffer, der blev nedkastet fra engelske fly.

Sammen med resten af gruppen blev Niels Nielsen Kjær arresteret af Gestapo den 11. marts 1944 og ført til Dagmarhus og Vestre Fængsel i København. Nyheden om anholdelsen blev bragt i De frie Danske en uge senere.

Sammen med Marius Fiil og seks andre fra gruppen blev han henrettet ved skydning 29. juni 1944.

Kilder

Eksterne henvisninger 
 
 
 

Medlemmer af Hvidstengruppen
Henrettede i Danmark af den tyske besættelsesmagt under 2. verdenskrig
Personer henrettet ved skydning
Henrettede personer fra Danmark
Søren Peter Kristensen (modstandsmand)

Søren Peter Kristensen (20. august 1887 – 29. juni 1944) var en dansk modstandsmand, der var en del af Hvidstengruppen under ledelse af Marius Fiil. Søren Peter Kristensen var karetmager, og han meldte sig til gruppen, der blev en af de mest betydningsfulde modtagere af våben og sprængstoffer, der blev nedkastet fra engelske fly.

Liv og karriere 

Søren Peter Kristensen var født den 20. august 1887 på Riis Mark i Ousted sogn, som søn af husmanden Johannes Kristensen og Karen Marie f. Nielsen. I marts 1920 gift med Agnes Kirstine Thomassen, parret slog sig i 1929 ned i Hvidsten, hvor Søren Peter Kristensen startede sin egen karetmagerforretning.

I marts 1943 var Søren Peter Kristensen en af dem som kom med i modtagelsesgruppen i Hvidsten, som var under ledelse af Marius Fiil. I Starten var opgaven at Søren Peter Kristensen fra sit karetmagerværksted skulle alarmere til Hvidsten kro hvis tyskerne var op vej, men den opgave vidste sig overflødig, derfor kom også Søren Peter Kristensen snart med ud for at modtage de nedkastede våben og sprængstoffer.

Sammen med resten af gruppen blev Søren Peter Kristensen arresteret af Gestapo den 11. marts 1944 og ført til Dagmarhus og Vestre Fængsel i København. Nyheden om anholdelsen blev bragt i De frie Danske en uge senere.

Sammen med Marius Fiil og seks andre fra gruppen blev han henrettet ved skydning 29. juni 1944.

Kilder

Eksterne henvisninger 
 
 
 

Medlemmer af Hvidstengruppen
Henrettede i Danmark af den tyske besættelsesmagt under 2. verdenskrig
Personer henrettet ved skydning
Henrettede personer fra Danmark
Henning Andersen (modstandsmand)

Henning Andersen (16. juli 1917, Linde – 29. juni 1944, Ryvangen, København) var en dansk møller og modstandsmand, som var medlem af Hvidstengruppen.

Henning Andersen var søn af karetmager Martin Andersen og Emilie Kirstine f. Larsen Han blev gift den 30. maj 1940 med Marie Mathilde f. Svendsen i Lem. Han købte møllen i Hvidsten i 1942.

Henning Andersen var en del af Hvidstengruppen under ledelse af Marius Fiil. Han meldte sig til gruppen i sommeren 1943, der blev en af de mest betydningsfulde modtagere af våben og sprængstoffer, der blev nedkastet fra engelske fly på Allestrupgårds plantage.

Sammen med resten af gruppen blev Henning Andersen arresteret af Gestapo den 11. marts 1944 og ført til Dagmarhus og Vestre Fængsel i København. Nyheden om anholdelsen blev bragt i De frie Danske en uge senere.

Sammen med Marius Fiil og seks andre fra gruppen blev han henrettet ved skydning 29. juni 1944.

Kilder

Eksterne henvisninger 
 
 
 

Medlemmer af Hvidstengruppen
Henrettede i Danmark af den tyske besættelsesmagt under 2. verdenskrig
Personer henrettet ved skydning
Danskere i 1900-tallet
Henrettede personer fra Danmark
Hvidsten

Hvidsten er en landsby i Østjylland, beliggende 3 km nordvest for Spentrup, 11 km syd for Mariager og 12 km nord for Randers. Landsbyen hører til Randers Kommune og ligger i Region Midtjylland. I 1970-2006 hørte landsbyen til Purhus Kommune.

Hvidsten hører til Gassum Sogn. Gassum Kirke ligger i Gassum 2 km nord for Hvidsten.

Hvidsten Kro 
Hvidsten Kro er en kongelig privilegeret landevejskro, der blev grundlagt i 1634. Den har 3 værelser og kan modtage selskaber på 10-100 personer. Kroens restaurant er kendt for sin flæskeæggekage, som også indgår i den tidligere krokone Gudrun Fiils "recept", der består af 5 retter. Kroen blev fredet i 1987.

Historie 
Hvidsten nævnes i 1343, hvor der lå en hovedgård her. Og Hvidsten nævnes i 1419 som et sogn, men der er ikke fundet rester af en kirke.
I det 17. århundrede bestod Hvidsten af 10 gårde.

Genforeningssten 
I stendiget ved kroen står to sten til minde om Genforeningen i 1920.

Hvidstengruppen 
Kroejer Marius Fiil var leder af modstandsgruppen Hvidstengruppen, der under besættelsen var en af de mest betydningsfulde i arbejdet med at modtage våben og sprængstoffer, der blev nedkastet fra engelske fly. Han blev sammen med 7 andre modstandsfolk henrettet af besættelsesmagten 29. juni 1944.

Noter 

Lokaliteter i Randers Kommune
Byer og bydele med genforeningssten
Leipzig Universitet

Leipzig Universitet (tysk: Universität Leipzig) er et af de ældste universiteter i Europa, grundlagt 2. december 1409 i Leipzig i Sachsen af Frederik 1. af Sachsen, og dennes bror Wilhelm 2. af Meissen, og bestod originalt af fire fakulteter.

Eksterne henvisninger 

 Universität Leipzig
 Radio Mephisto
 Chronik 

Universiteter i Tyskland
Universitet
Etableret i 1409
Ferdinand Oxelberg

Ferdinand Daniel Gottlieb Oxelberg (12. januar 1833 i København – 15. juli 1890) var en dansk snedkermester.

Oxelberg var født i København, hvor hans fader, Peter Oxelberg, var snedkermester; moderen var Kirstine f. Malvig. Han lærte på de Thielemannske Værksteder, som hans fader bestyrede, og blev allerede 1853 snedkermester. Derefter rejste han imidlertid 1½ år i udlandet og opholdt sig navnlig i Berlin og Wien, hvor han fik øjet op for maskinernes store betydning for nutidens snedkervirksomhed. Efter yderligere at have sat sig ind heri på Verdensudstillingen i Paris 1867 etablerede han 1872 det første og største maskinsnedkeri i København. Han havde imidlertid ikke alene interesse for sit fags mekaniske udvikling, han virkede også for, at det skulle gøre skønhedens fordringer fyldest. Efter i 1877 at være blevet næstformand for Snedkernes Tegneforening valgtes han 1886 til dens formand. Hvad han tilstræbte, kan ses i de smukke, udskårne mahognitræs døre, som han 1881 skænkede til festsalen i Det tekniske Selskabs Skole, og i Kongeværelset på den Nordiske Industri-, Landbrugs- og Kunstudstilling i Kjøbenhavn 1888, et værelse, han senere forærede Det danske Kunstindustrimuseum, hvor det nu er opstillet. Fra 1876 var han medbestyrer i Københavns Snedkerlav. 1881 blev han Ridder af Dannebrog. 15. juli 1890 afgik han ved døden.

8. juni 1861 havde han ægtet Anne Hansen (f. 29. juli 1839), datter af detailhandler Jørgen Hansen og Mette f. Rasmussen.

Kilder 
 C. Nyrop, "Oxelberg, Ferdinand Daniel Gottlieb", i: C.F. Bricka (red.), Dansk Biografisk Lexikon, 1887-1905.
 A. Bauer, Snedkernes Tegneforening, s. 95.

Eksterne henvisninger 
 

Personer fra København
Danskere i 1800-tallet
Riddere af Dannebrog
Snedkere fra Danmark
Fabrikanter fra Danmark
Personer i Dansk Biografisk Leksikon
Carl Nicolai Starcke

Carl Nicolai Starcke (født 29. marts 1858 i København, død 7. marts 1926 sammesteds) var en dansk filosof, sociolog og skolemand, fader til Viggo Starcke.

Starcke tog 1881 magisterkonferens i filosofi, to år efter doktorgraden (disputats om Feuerbach). I sin filosofi har han navnlig undersøgt de socialt bestemte sider af menneskelivet: Etikkens teoretiske Grundlag (1889), Samvittighedslivet, I—III (1894-97), Personlighedens Moral (1912), Pædagogik (1914).

Navnkundigt blev Starckes sociologiske hovedværk: Die primitive Familie (1888, også på
engelsk og fransk), hvori han vender sig mod de alt for vidtgående slutninger, man havde draget af forskellige primitive folks slægtskabsbetegnelser, og viser, at disse ikke altid kan tages som udtryk for familie-, men snarere for retsforhold. 

Andre arbejder er: Skepticismen siden Reformationen (1890), Typer af den filosofiske Tænknings Historie (1918), Videnskaben og Kulturudviklingen i det 19. Aarhundrede (1919), Baruch de Spinoza (1921) og en lang rækle socialpolitiske skrifter samt
lærebøger. I slutningen af 1890erne udviklede Starcke sine skoletanker om en ny skole i forskellige skrifter og foredrag. Dette førte i 1899 til oprettelse af den første ny skole i Danmark, Det danske Selskabs Skole, med Starcke som skoleforstander indtil 1911, hvor det besluttedes at lukke skolen. Fra 1916 var Starcke professor i filosofi ved Københavns Universitet.

Ved siden heraf drev Starcke en omfattende politisk virksomhed: 1913-18 som folketingsmand (Venstre, valgt i Faaborgkredsen), 1913-16 som formand for Henry George-foreningen. Det herfra udskilte Retsforbund og dets organ Det frie Blad ofrede Starcke siden 1920 en stor del af sine kræfter (1924 partiets rigsdagskandidat i Svendborg).

Kilder

Eksterne henvisninger 

 

Professorer fra Københavns Universitet
Skolefolk fra Danmark
Folketingsmedlemmer i 1910'erne
Tidligere folketingsmedlemmer fra Venstre
Dansksprogede forfattere fra Danmark
Filosoffer fra Danmark
Sociologer fra Danmark
Frimurere fra Danmark
Skoleledere fra Danmark
Danskere i 1800-tallet
Personer fra København
Personer i Kraks Blå Bog (afdøde)
Personer i Dansk Biografisk Leksikon
Salmonsens
Cooper's Hill Cheese-Rolling and Wake

Cooper's Hill Cheese-Rolling and Wake er en årligt tilbagevendende begivenhed på Cooper's Hill nær Gloucester i England. Det var oprindeligt en begivenhed for indbyggerne i byen Brockworth, men nutildags er der deltagere fra hele verden, og vinderne har talt personer fra Canada, Australien, New Zealand og Nepal.

En ost rulles ned fra toppen af bakken, og deltagerne løber ned efter den. Den første person der når over mållinjen vinder osten. Den optimale strategi for at vinde osten kan observeres ved videoer af begivenheden. Det ses at deltagerne implementerer en rullende stil, hvor de frit lader deres korpus vælte ned ad bakken uden frygt for yderligere beskadigelse af legemet. Der er samaritter og ambulancer til stede ved løbet, da der normalt opstår flere skader.

I 2010 blev løbet aflyst af sikkerhedsgrunde, men et uofficielt løb blev afholdt. I 2011 ønskede arrangørerne at begrænse tilskuertallet med en billetpris på £20, men dette blev ikke vel modtaget, og løbet blev aflyst. Også i 2011 blev der afholdt et uofficielt løb.

Vindere

Flerdobbelte vindere

Mændennes løb 
 Chris Anderson 23, Steve Gyde 21, Steven Brain 18, Izzy (Islwyn) John 13, Ryan Fairley 5, Hugh Atkinson 5, Aaron Walden 3, Jason Crowther 3, Craig Fairley 4, Craig Carter 2, Craig Brown 2.

Kvindernes løb 
 Flo Early 4 (2008, 2016, 2018, 2019), Rosemary Cooke 3 (1953, 1955, 1956), Amanda Turner 3 (1981, 1982, 1983), Dionne Carter  3 (2004, 2005, 2006), Lucy Townsend 3 (2012, 2013, 2014), Kirsty Shepherd 2 (2000, 2002), Keavy Morgan 2 (2015, 2017).

Kilder 

Kulturelle begivenheder
Gloucester
Green card

Green card, greencard eller Green Card kan henvise til:

 Greencard – en ordning, der giver en udlænding arbejds(søgnings)relateret opholdstilladelse i et land
 Green Card (USA) – den amerikanske ordning af denne slags
 Green Card (film) – en film fra 1990
Greencard

Et greencard er en ordning, der giver en udlænding arbejds(søgnings)relateret opholdstilladelse i et land.

I Danmark administreres greencard-ordningen af Udlændingestyrelsen, der har et pointsystem, som afvejer uddannelse, joberfaring og alder.

Se også 
 Green Card (USA)

Kilder 
 DF kræver stop for green card-ordningen  – Politiken 2. december 2009
 Greencard-ordningen – nyidanmark.dk

Identifikationssystemer
Arbejdsmarkedet i Danmark
Among Relatives

Rockbandet Among Relatives er en forholdsvis ny spiller på den danske musikscene.

Gruppen øvede sammen for første gang i januar 2008, og 12 måneder senere isolerede de sig i Silence studiet i det nordlige Sverige, hvilket resulterede i et fuldlængde debutalbum, der skulle ligge klar i begyndelsen af næste år.

Among Relatives spiller rock inspireret af 70'erne, og bandet har allerede markeret sig positivt ved en række live-koncerter bl.a. på Start! festival.

Referencer

Eksterne henvisninger 
 P3 Playlistnyt 

Fra DR P3 playlistnyt
Rockgrupper fra Danmark
Annasaid

Annasaid er en dansk pop-rockgruppe blev dannet i 2005 af Martin Sahlertz, Jesper Jensen, Mathias Pedersen-Smidt og Johan Sylvest.

Deres første udgivelse kom i 2007 med EP'erne Annasaid. I 2008 blev den fulg top af endnu en EP Well Well Well. Bandet har været en del af P3s KarriereKanonen i både 2008 og 2009.

Gruppens debutalbum udkom i maj 2010 under titlen Jua, og det modtog tre ud af seks stjerner i musikmagasinet GAFFA og samme vurdering fra Soundvenue.

I 2011 valgt Pedersen-Smidt og Sylvest at forlade bandet, og i stedet kom Andreas Boesig (trommer) Emil "Sylle" Silvester Jakobsen (guitar) og Mads Buhl Henriksen (baggrundsvokal, keyboard og percussion) med i gruppen.

I 2014 udkom gruppens andet album, Rite De Passage, der modtog fire ud af seks stjerner i GAFFA.

Diskografi 
 Annasaid (2007, EP)
 Well Well Well (2008, EP)
 Jua (2010)
 Rite De Passage (2014)

Referencer

Eksterne henvisninger 
 

Popgrupper fra Danmark
Musikgrupper fra 2005
Annie (sanger)

Annie er kunstnernavnet for Anne Lilia Berge Strand (født 21. november 1977 i Trondhjem), en popsangerinde, der kommer fra Bergen i Norge.

I 1999 indledte Annie et forhold til og et samarbejde med den unge (nu afdøde) producer Tore Andreas Kroknes – kaldet Erot. Første udspil fra deres hånd er i dag lidt af en undergrunds-dancepop-kult-klassiker, nemlig "The Greatest Hit" bygget over Madonnas "Everybody".

Annie hittede i 2004 med nummeret ”Chewing Gum” produceret af Richard X (The Sugababes, Bertine Zetlitz).

Röyksopp har produceret et par af numrene til Annies debut "Anniemal". Af samme grund måtte de sige nej tak til både Britney Spears og Pet Shop Boys, der også gerne ville have haft produktionshjælp af de norske electronica-stjerner.

Eksterne henvisninger 
 P3 Playlistnyt
 

Fra DR P3 playlistnyt
Sangere fra Norge
Karateudøvere fra Norge
Eliezer Ben-Yehuda

Eliezer Ben‑Yehuda (født 7. Januar 1858, død 16. december 1922) var en russisk-jødisk aktivist og en nøglefigur i genoplivelsen af det hebraiske sprog. Ben-Yehuda betragtede hebraisk og zionismen som symbiotiske: "Det hebraiske sprog kan kun leve, hvis vi genopliver nationen og returnerer den til fædrelandet".

Ben‑Yehuda var gift to gange med to søstre. Første ægteskab var med Devora (pigenavn: Jonas), som døde i 1891 af tuberkulose. Hendes sidste ønske var, at han skulle gifte sig med hendes lillesøster Paula Beila. Devora efterlod ham med fem små børn, hvoraf tre døde af difteri kort tid efter indenfor en periode af ti dage. Seks måneder senere giftede han sig med Paula Beila, som tog det hebraiske navn Hemda.

Noter

Litteratur 
 Fellman, Jack (1973). The revival of a classical tongue: Eliezer Ben Yehuda and the modern Hebrew language. The Hague, Netherlands: Mouton 
 Robert St. John. Tongue of the Prophets, Doubleday & Company, Inc. Garden City, New York, 1952. 
 Yosef Lang. The Life of Eliezer Ben Yehuda. Yad Yitzhak Ben-Zvi, 2 volumes, (Hebrew)
 Ilan Stavans, Resurrecting Hebrew (2008)

Eksterne henvisninger 

 Ben-Yehuda på dansk  
 Eliezer Ben Jehuda (1858–1922)  
 Beit Ben Yehuda Jerusalem  
 Eliezer Ben Yehuda and the Resurgence of the Hebrew Language  
 Eliezer Ben-Yehuda and the Revival of Hebrew  

Zionisme
Aktivister fra Rusland
Mandatområdet i Palæstina
Hebraisk sprog
Grammatikere
Personer fra Vitebsk voblast
Jøder fra Rusland
Russere i 1800-tallet
Russere i 1900-tallet
Are We Brothers?

Are We Brothers? består af Lasse, Birk, Ronko og Shaka – alle medlemmer af bandet Gypsies. Det betyder dog ikke, at AWB? er et sideprojekt, faktisk spillede de fire fyre sammen som band til en rockkoncert længe før, Gypsies blev til et hiphop-orkester.

Are We Brothers? har spillet en lang række koncerter rundt om i Danmark bl.a. som opvarmning for engelske Foals og danske Mani Spinx, der har udnævnt gruppen til sit nye yndlingsband.
Det var også under et af deres jobs i det jyske, at Jens Unmack blev opmærksom på AWB? og begyndte at efterlyse en plade med bandets musik.

Are We Brothers? fik deres pladekontrakt på grundlag af bare to demoer, hvoraf den ene var singlen ”Come Around”.
Bandet er i stald hos Speed Of Sound, som er stiftet af Kristian Leth og Fridolin og Frederik Nordsø.

Are We Brothers? har optrådt på SPOT Festival i Århus.

Referencer

Eksterne henvisninger 
 P3 Playlistnyt 

Fra DR P3 playlistnyt
Rockgrupper fra Danmark
Armand Van Helden

Armand Van Helden (født  16. februar 1970 i Boston, Massachusetts) er en amerikansk pladeproducer, DJ og remixer Han er søn af en hollandsk-indonesisk far og en fransk-libanesisk mor. 

Blandt hans tidligere succeser kan nævnes hans remix af Tori Amos-nummeret "Professional Widow" og hans egen single "U Don't Know Me", som toppede de engelske hitlister i 1999.

Senere har Armand Van Helden desuden arbejdet med navne som Britney Spears, The Rolling Stones, P. Diddy, Janet Jackson og Daft Punk.

Referencer

Eksterne henvisninger 
 P3 Playlistnyt 
 Armand van Helsen på MySpace

Musikproducere fra USA
Dj's fra USA
Personer fra Boston
Fra DR P3 playlistnyt
Before The Show

Before The Show er et dansk band fra Københavnkøbenhavnsk band dannet i 2009.

Oprindeligt var Before The Show et soloprojekt af Laurids Smedegaard, der tidligere har turneret med Marvins Revolt, Twins Twins og Cody.

Deres debutalbum Hearts and Heads blev udgivet i maj 2010 og deres andet album udkom i 2012.

Bandet er inspireret af Red House Painters og Death Cab for Cutie.

Diskografi 
 2010 Hearts and Heads
 2012 Years&Years&Years

Referencer

Eksterne henvisninger 
 P3 Playlistnyt
 Before The Show på MySpace

Fra DR P3 playlistnyt
Rockgrupper fra Danmark
Theodor-W.-Adorno-prisen

Theodor-W.-Adorno-prisen uddeles af byen Frankfurt am Main og bliver givet som anerkendelse af fremragende ydelser inden for filosofi, musik, teaterkunst og filmkunst. Prisen er blevet uddelt hvert tredje år siden 1977.

Prisen uddeles på filosoffen og kunstkritikeren Theodor W. Adornos fødselsdag, den 11. september, til minde om hans tyveårige virke som underviser på byens Johann Wolfgang Goethe-Universität.

Theodor-W.-Adorno-prisen består af et kunstfærdigt dokument, som er ledsaget af 50.000 €. Prisen kan principielt deles mellem flere, men det er endnu ikke sket. Tildelingen bliver besluttet af et særligt råd.

Prismodtagere til dato 
 1977 Norbert Elias
 1980 Jürgen Habermas
 1983 Günther Anders
 1986 Michael Gielen
 1989 Leo Löwenthal
 1992 Pierre Boulez
 1995 Jean-Luc Godard
 1998 Zygmunt Bauman
 2001 Jacques Derrida
 2003 György Ligeti
 2006 Albrecht Wellmer
 2009 Alexander Kluge
 2012 Judith Butler
 2015 Georges Didi-Huberman
 2018 Margarethe von Trotta

Litteratur 
 Jacques Derrida: Fichus. Discours de Francfort, 2003 .

Eksterne links 
 Frankfurt.de: Theodor-W.-Adorno-Preis  
 Tanja Leonhardt: Prisdokumentet til Zygmunt Bauman i 1998 

Filosofipriser
Bertine Zetlitz

Den norske singer-songwriter Bertine Zetlitz udgav i november 2004 sit 4. album ”Rollerskating”. Første udspil fra albummet var nummeret ”Fake your beauty”. Siden er det blevet til yderligere 2 albums – "My Italian Greyhound" i 2006, samt  opsamlingsalbummet "In My Mind" fra 2007. Største hit til dato er singlen "Girl Like You" fra 2003 albummet "Sweet Injections".

”Rollerskating” er indspillet i London, og Bertine’s egen beskrivelse af albummet er ”modern dance”. Inspirationen er klar: Madonna, Pet Shop Boys, Prince og Kylie Minogue, og albummet er produceret af Fredrik Ball, som har arbejdet på Suede-forsangeren Brett Anderson’s soloprojekt.

Bertine Zetlitz (f. 1975) startede sin musikalske rejse tidligt og har en baggrund i det klassiske. Siden begyndte hun at fokusere på at blive singer/ songwriter og inspireret af Tracy Chapman’s musik, blev Bertine’s musikalske horisont hurtigt bredere og specielt Annie Lennox havde og har stor indflydelse på den norske sangerindes musik.

I 1998 kom debuten ”Morbid Late Night Show” efterfulgt af ”Beautiful So Far” (2000), som var produceret af Tore Johansson (Cardigans). I 2003 kom ”Sweet Injections” produceret af Howie B, Magnus Fiennes (All Saints, Morcheeba) og electronica master-mind Richard X (Sugababes).

Bertine’s musik er ikke gået upåagtet hen i Norge, og i 1998 vandt hun Spellemannprisen for Bedste Debutalbum og Bedste Pop Album og siden 2 Hitawards i hhv. 1998 og 2000 for Bedste Kvindelige Kunstner.

Referencer

Eksterne henvisninger 
 P3 Playlistnyt

Fra DR P3 playlistnyt
Sangere fra Norge
Biffy Clyro

Biffy Clyro er et alternativt rockband fra Skotland. Rockgruppen blev stiftet i Kilmarnock, Skotland i 1995, under navnet Screwfish, men blev senere til det nuværende kunstnernavn Biffy Clyro. Bandet består af Simon Neil (sanger, guitar), James Johnston (bas) og Ben Johnston (trommer). De to sidstnævnte er tvillingebrødre. 
Bandet har netop udgivet deres 5. album, Only Revolutions. Albummet er produceret af Garth Richardson, som også var producer på Puzzle fra 2007. Med i studiet har været et større arsenal af musikere og gæstesolister til at bakke de tre Biffy Clyro-medlemmer op. En af dem der kiggede forbi var Josh Homme fra Queens Of The Stone Age (guitar på "Bubbles").

Diskografi 
Studiealbummer:

Referencer

Eksterne henvisninger 

 P3 Playlistnyt 

Fra DR P3 playlistnyt
Rockgrupper fra Storbritannien
Bird

Bird er en irsk-engelske sangerinde og cellist, Janie Price.

Bird udsendte i 2004 debuten The Insides på et uafhængigt selskab i England.
I 2007 optrådte hun som en del af Kenneth Bagers 51-mand store liveshow Bang Bang – A Space Cabaret på Roskilde festivalen.

Bird har med sin cello tidligere været på turné med Vanessa Mae og medvirket på Just Jacks album Overtones fra 2007. 

Hendes andet album, Girl And A Cello, udkom i 2009. Politiken gav albummet 3/6 hjerter og kommenterede med "Celloen redder ikke ujævn popplade". Singlen "Some Boys" er et remake af The Smiths-klassikeren "Some Girls Are Bigger Than Others" og er blevet til med Morrissey's velsignelse. Albummet er indspillet udelukkende med en cello samt Bird's vokal.

Diskografi 
 2004 The Insides
 2009 Girl And A Cello
 2015 Figments Of Our Imagination

Referencer

Eksterne henvisninger 
 
 Bird på Discogs

Bird
Cellister
Sangere fra Storbritannien
Tjek fødselsår